දකුණු දිග ලංකාවේ ගාල්ලේ කුඹල්වැල්ලේ පිහිටියා වූ සෙවුවර්කන්ද නොහොත් සිලරිගේ කන්ද දහනම වැනි සියවසේ මැද භාගයෙදී ලියන වඩුගේ කන්ද දොස්තර කන්ද ආදී නම්වලින්ද හඳුන්වනු ලැබූ, ගැමි සුන්දරත්වයෙන් අනූන වූ, රමණීය භූමිභාගයක් විය. 1857 වර්ෂයේදී එවකට මෙතෝදිස්ත සබාවේ ගාලු ප්‍රධානියා වූ ජෝසෆ් රිපන් දේවගැතිතුමාගේ මඟ පෙන්වීමෙන් මෙම භූමිය පවුම් හැත්තෑපහක මුදලක් ගෙවා වෙස්ලියානු මෙතෝදිස්ත මිෂනාරි ව්‍යාපාරය විසින් මිලට ගනු ලැබිණි.